Yangi HTC Bolt smartfonining “jonli” fotosuratlari chiqdi

Taniqli insayder Evan Blass VentureBeat resursida Acadia kod oti ostida ishlab chiqarilayotgan yangi HTC Bolt smartfonining “jonli” fotosuratlarini e’lon qildi. Bu haqda “Hi-Tech.Mail.ru” xabar bermoqda.

Rasmdan ma’lum bo‘lishicha, uskunadan, ilgari iPhone 7 va 7 Plus’da kuzatilganidek, 3,5 millimetrli ulagich olib tashlangan.

Blassning ta’kidlashicha, yangi smartfon tashqi ko‘rinishi bo‘yicha HTC 10 dan uncha farq qilmaydi. Metall korpusli model 5,5 dyuymli, 2,5D-shisha bilan qoplangan ekranga, kuchli kameraga, “Uyga” tugmasiga va ekran pastiga o‘rnatilgan barmoq izlari skaneriga ega bo‘ladi.

Ekran: 5.5 dyuym, 1920 x 1080 nuqta
Operativ xotira: 3 Gb
Doimiy xotira: 64 Gb
Asosiy kamera: 18 Mp, f/2.0, 4K-video
Frontal kamera: 8 Mp
Portlar: USB Type-C
Operativ tizim: Android 7.0